فرانسا-دا مسلمان‌لاری هدف آلدیغی سببیله "آیری-سئچکی‌لیک" قویدوغونا گؤره تنقید اولونان قانون لاییحه‌سی میللی مجلیسده قبول ائدیلیب.
سس وئرمه‌ده قانون لاییحه‌سی‌نین لهینه 341، علیهینه ایسه 151 سس سالینیب. 65 میللت وکیلی سس وئرمه‌ده بی طرف قالیب.
قانون لاییحه‌سی بیرینی زوراکیلیغا تشویق ائدن و یا جینسینه گؤره آیری-سئچکی‌لیک قویان دینی درنک‌لرین باغلانماسینا ایمکان یارا‌دیر.
قانون لاییحه‌سی 3-16 یاش آراسی اوشاق‌لار اوچون فورمال تحصیلی مجبور ائدیر، آنجاق ساغلام‌لیغی و یا استثنا حال‌لاری اولدوغو تقدیرده حکومتین ایجازه‌سی ایله ائوده تحصیل آلماقدان آزاد ائدیر.
30 مارس تاریخیندن اعتباراً سنا-دا موذاکیره ائدیله‌جک قانون لاییحه‌سی‌نین بورادا سس وئرمه‌دن سونرا یئنی‌دن میللی مجلیسه گلمه‌سی گؤزله‌نیلیر.
